CELEX: 62010TN0569
Language: el
Date: 2010-12-13 00:00:00
Title: Υπόθεση T-569/10: Προσφυγή της 13ης Δεκεμβρίου 2010 — Bimbo, SA κατά ΓΕΕΑ — Panrico (BIMBO DOUGHNUTS)

12.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/15
            
         Προσφυγή της 13ης Δεκεμβρίου 2010 — Bimbo, SA κατά ΓΕΕΑ — Panrico (BIMBO DOUGHNUTS)
   (Υπόθεση T-569/10)
   2011/C 46/29
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Bimbo, SA (Βαρκελώνη, Ισπανία) (εκπρόσωπος: J. Carbonell Callicó, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Panrico, SL (Βαρκελώνη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να τροποποιήσει την απόφαση που εξέδωσε στις 7 Οκτωβρίου 2010 το τέταρτο τμήμα προσφυγών του ΓΕΕΑ, επί της υποθέσεως R 838/2009-4, και να δεχθεί την αριθ. 5096847 αίτηση καταχωρίσεως κοινοτικού σήματος·
            
         
               —
            
            
               επικουρικά, να ακυρώσει την απόφαση που εξέδωσε στις 7 Οκτωβρίου 2010 το τέταρτο τμήμα προσφυγών του ΓΕΕΑ επί της υποθέσεως R 838/2009-4·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Bimbo, SA
   
      Σήμα προς καταχώριση: το λεκτικό σήμα «BIMBO DOUGHNUTS» για προϊόντα της κλάσεως 30 — αίτηση καταχωρίσεως κοινοτικού σήματος αριθ. 5096847
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η αντίδικος ενώπιον του τμήματος προσφυγών
   
      Αντιταχθέν σήμα ή σημείο: το λεκτικό σήμα «DONUT» το οποίο καταχωρίσθηκε στην Ισπανία με αριθ. 399563 για προϊόντα της κλάσεως 30· το εικονιστικό σήμα «donuts» το οποίο καταχωρίσθηκε στην Ισπανία με αριθ. 643273 για προϊόντα της κλάσεως 30· το λεκτικό σήμα «DOGHNUTS» το οποίο καταχωρίσθηκε στην Ισπανία με αριθ. 1288926 για προϊόντα της κλάσεως 30· το εικονιστικό σήμα «donuts» το οποίο καταχωρίσθηκε στην Ισπανία με αριθ. 2518530 για προϊόντα της κλάσεως 30· το λεκτικό σήμα «DONUTS» το οποίο καταχωρίσθηκε στην Πορτογαλία με αριθ. 316988 για προϊόντα της κλάσεως 30· το διεθνές λεκτικό σήμα «DONUT» το οποίο καταχωρίσθηκε με αριθ. 355753 για προϊόντα της κλάσεως 30· το διεθνές εικονιστικό σήμα «donuts» το οποίο καταχωρίσθηκε με αριθ. 814272 για προϊόντα της κλάσεως 30
   
      Απόφαση του τμήματος ανακοπών: δέχθηκε την ανακοπή
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: Η προσφεύγουσα ισχυρίζεται ότι η προσβαλλόμενη απόφαση αντιβαίνει στις διατάξεις των άρθρων 75 και 76 του κανονισμού (ΕΚ) 207/2009, καθόσον το τμήμα προσφυγών δεν έλαβε υπόψη πραγματικά περιστατικά και στοιχεία τα οποία προβλήθηκαν εμπροθέσμως από τους διαδίκους, και ότι η προσβαλλόμενη απόφαση αντιβαίνει στο άρθρο 8, παράγραφος 1, στοιχείο β', του ιδίου αυτού κανονισμού, καθόσον το τμήμα προσφυγών υπέπεσε σε πλάνη κατά την εκτίμηση ως προς την ύπαρξη κινδύνου συγχύσεως.